GiliGold/VAD_KnessetCorpus huggingface dataset:
אמנון כהן: אתמול דיברתי עם אבי ניסן קורן, איך הוא רואה את הדברים בזווית עיניו, כי אנחנו עובדים בשיתוף פעולה לגבי מספר נושאים פה בוועדה.
אמנון כהן: דיברתי איתו, אתה תעדכן ואנחנו גם נסכם את הדיון ברוח הדברים.
יצחק פרי: תודה כבוד היושב ראש, אני חושב שהדברים שלך וההערות שלך מעידות גם על ידע רב בנושא, וגם על רגישות רבה לאוכלוסייה של האסירים ולצעדים הנכונים שצריכים להיעשות.
יצחק פרי: אני חושב שמה שעלה פה בוועדה, ורחל תיארה את עבודת המטה שנעשתה, כאשר הקימו את רש"א כסטטוטורית נפרדת, זה היה בדיוק כדי להימנע ממה שהיא אמרה, האם לתת למפגרים, האם לתת לילדים בסיכון, אלא באמת לבוא ולבנות רשות אשר תהיה ממוקדת ותהיה כולה בנויה על תקציבים נכונים כלפי האוכלוסייה שלה.
יצחק פרי: ברפורמה גם פה, וטוב שאדוני העיר את הערה הזאת - מדברים פה כאילו על הלאמה, כאילו עושים טובה, למה רק חצי מהעובדים?
יצחק פרי: מה קרה, העובדים האחרים פחות טובים?
יצחק פרי: למה הולכים כל הזמן על העניין של ההפרטה כאשר אנחנו יודעים, ויש לנו כבר הוכחות כל כך ברורות כאשר הולכים להפרטה במקום שבהם אין לא תחרות ולא שום דבר, זה כל כך אופייני לשירותים החברתיים, בסופו של דבר מי שמשלם את מחיר ההפרטה זה בטיב השרות, הלקוחות והעובדים.
יצחק פרי: הגיע הזמן שהרשות תהיה מתוקצבת כמו שצריך, תקבל את כל המשאבים שיש לה כדי לשקם כמה שיותר אסירים, ושגם אותם חלקים של העובדים שעדיין עניין הסדרתם – הזכיר את זה כרגע נציג ועד העובדים, אפילו לא מוסדר באיזשהו הסדר קיבוצי.
יצחק פרי: רבותיי, אלה אנשים שעובדים מול אנשים, ראוי שלעניין הזה גם כן תהיה תשומת לב.
אברהם מיכאלי: אם יעברו למשרד הרווחה, הם ייבלעו בתוך כל העובדים ולא יקבלו כלום.
יואל חסון: אני יושב ראש קרן התשובה שהיא עמותה לשיקום האסיר דתי, שיקום תורני.
יואל חסון: אני מפעיל הוסטל, אני מלכ"ר שפועל 40 שנה במקצוע.
אמנון כהן: אז למה מפחדים שיהיה מיקור חוץ אם אתה עובד 40 שנה?
מאיר שטרית: תשאל אותו איך ההוסטל שלו מתפקד או מתנהל, הוא ליד הבית שני, מעלה אדומים, אני יכול לספר לו בדיוק מה קורה אצלו בהוסטל.
יואל חסון: אנחנו פועלים 40 שנה בתחום הזה.
יואל חסון: העמותה נוסדה לפני 40 על ידי אבי שהיה הרב הראשי של שרות בתי הסוהר והמשטרה, אני לקחתי על עצמי להמשיך את דרכו.
יואל חסון: פעלנו בתחום הזה מעל 900 אסירים שוקמו על ידינו, בהצלחה של 90%-92% במשך השנים.
יואל חסון: אני רק רוצה להודיע בפני האנשים, אני רוצה להודות ליושב ראש שהואיל מהיום למחר לכנס את הועדה הזאת מכיוון שהמצב הוא קשה.
יואל חסון: מה שקורה ברשות לשיקום האסיר, זו טרגדיה, זו קטסטרופה, ואצלי זה סגירה של עמותה שתוך 4 חודשים על פי נתונים יבשים שקיימים בשטח, נסגרת העמותה שלנו.
יואל חסון: זה לא המטרה - - -
אמנון כהן: למה היא נסגרת?
יואל חסון: משום שאין לנו משאבים מספיק.
אמנון כהן: אתם מקבלים תרומות או פר אסיר מהרשות?
יואל חסון: אנחנו מקבלים הקצבות מהרשות בגובה של חצי או פחות מחצי ממה שהרשות נותנת להוסטלים שלה.
יואל חסון: למה, תשאל את המנכ"ל.
חיים אילוז: אנחנו משלמים בדיוק מה ששילמו 20 שנה.
חיים אילוז: אני העליתי את זה - - -
אמנון כהן: אני אומר אם יש הוסטל א, ב', ג', ד', ואתה משלם להוסטל פר מה שקבע האוצר לפי קריטריונים, 2,000 שקל למשל, זה שווה בשווה לארבע ההוסטלים?
יואל חסון: לא שווה בשווה, האפליה היא משוועת.
יואל חסון: 2,000 שקל אנחנו מקבלים עבור - - - ודורשים את אותן הדרישות.
אמנון כהן: כרגע אני בלמידה, ברזולוציה הזו לא נכנסתי, לא שמעתי אף פעם את ההוסטלים.
אמנון כהן: אתה אומר אני פועל גם 40 שנה, זכרונו לברכה אביך עשה עבודה מאומצת, יישר כוח שאתה ממשיך.
אמנון כהן: אנחנו רוצים שאתה לא תיסגר, להיפך, מי שיכול להפרות ולגייס משאבים נוספים מבחוץ - - -
יואל חסון: צריך לדאוג באופן ישיר לעמותה, ואם לא באופן ישיר, אז דרך הרשות.
אמנון כהן: לא יודע, לא יודע איך התקשרו, כי אני חוקית לא יודע איך זה עובד, תיקצוב?
יואל חסון: המכרז עצמו הוציאו אותו.
אמנון כהן: הם יכלו להתמודד במכרז הזה גם?
אמנון כהן: יכלו להתמודד.
אמנון כהן: תדאג ידידי שאתה לא תסגור עמותה, אסור לסגור עמותה.
יואל חסון: אנחנו לא נסגור, אבל זה ייסגר לבד, אין לנו אמצעים.
אמנון כהן: בבקשה, אדוני, אתה עושה עבודה מצוינת, אנחנו מכבדים את העבודה שלכם.
משה ריגל: שני מנכ"לי משרד הרווחה הודיעו לועדת הפנים ששיקום לאסיר התורני מגיע ל-4,000 שקלים בחודש, אנחנו מקבלים פחות מחצי.
משה ריגל: הדרישות שלנו הן דרישות מוכרות מקובלות, התשובה שאנחנו מקבלים – אין תקציב.
משה ריגל: אנחנו מוכנים בכל הסדר להוציא מכרז, אנחנו כן בעד מכרז, היו לנו הוצאות של 30 אלף שקל כדי לעמוד בכל תנאי המכרז, אז הודיעו לנו שמוקפא.
משה ריגל: בינתיים אנחנו חיים - - -
אמנון כהן: זאת נפתור.
אמנון כהן: מפקח של רש"א מגיע מדי פעם לבדוק את הדברים?
משה ריגל: אנחנו מפוקחים באופן מלא על ידי הרשות.
אמנון כהן: אם יש אסיר שמפר את התנאים שלו על פי מה שהוא עשה, מי מחזיר?
אמנון כהן: אבל תפסיד כסף, איך תחזיר?
יואל חסון: מחזירים אותו דרך הרשות, היא קובעת על פי ההמלצה שלנו.
אמנון כהן: איך הוא קובע שהוא הפר את התנאים?
חיים אילוז: המלצה שלנו.
אמנון כהן: אתה לא תמליץ כי אתה לא רוצה להפסיד כסף?
אמנון כהן: אני מתעסק בכלכלה, אז אני יודע איך זה עובד.
חיים אילוז: תפוחים רקובים לא מחזיקים בסל.
אורי מקלב: גם אם מזדהים, זה בשונה מהרבה דיונים – כולם הרי בצד אחד, שמה שנעשה כאן נעשה כאן עוול לאסיר, עוול לרש"א, ההשלכות הן חמורות, עתידיות גם כן, גם תקציביות.
אורי מקלב: מדברים על סכסוך עבודה, אולי גם אנחנו נודיע על סכסוך עבודה.
אמנון כהן: מי יעבוד בסוף?
אמנון כהן: אני מבקש מהאוצר במיידי לשבת עם המטה ולהעביר סכום שיוכלו לשלם משכורות לעובדים שעושים עבודה במסירות ובנאמנות.
אמנון כהן: כמדינה, אסור לנו לפגוע בזכויות של שיקום האסיר, לכן אף אחד לא התנער מאחריותו, אנחנו כוועדה מבקשים – האוצר יעביר תקציב במיידי על מנת שיוכלו לשלם את המשכורות.
אמנון כהן: אני מבקש מנציגים של הסתדרות לא לאפשר כרגע לשבות, כרגע להמשיך לעבוד.
אמנון כהן: אנחנו כוועדה נרתמים, בימים הקרובים אנחנו רוצים לקיים דיונים עם משרד רוה"מ, מנהלת הוועדה תוציא מכתב למשרד רוה"מ, דיון מיידי, לאחר ששלחנו את כל החומרים הרלבנטיים בנושא של שיקום האסיר, נשלח את החומרים, גם התבטאותו של השר בוודאי יש לו.
אמנון כהן: את הסנגוריה הציבורית, עוד מספר ארגונים שפנו, הכול תשלחי.
אמנון כהן: אנחנו מבקשים לקיים דיון שם, כמובן בהשתתפות האוצר.
אמנון כהן: קודם כל האוצר, משרד הרווחה, אם נחליט גם הבט"פ.
אמנון כהן: אני אדבר עם מנכ"ל משרד רוה"מ, נקיים דיון שם.
אמנון כהן: כבר היום קבעתי פגישה עם ידידי משה בר סימן טוב שרצה לבוא לדיון, אבל זה היה בדחיפות, הוא לא יכול היה להגיע.
אמנון כהן: קבעתי היום איתו, אני אשב איתו ואני אתעדכן ממנו אם יש דיונים בעקבות הפניות של השרים, והסנגוריה הציבורית למשרד רוה"מ, אולי כבר יש דיון ואני אצטרף אליו.
אמנון כהן: בכל מקרה לא נרפה עד שנמצא את הפתרון הסופי או בחקיקה או בכל הסדר אחר נמצא את הפתרונות.
אמנון כהן: לכן עד אז להיעזר בסבלנות, גם העובדים, גם האוצר להעביר את התקציב, גם העמותות שעדיין עושות עבודה נאמנה.
אמנון כהן: אז להעביר את התקציב היחסי שמגיע להם, שלא יגיעו לעניין סגירה.
אמנון כהן: אנחנו מבקשים מכולם להיעזר בסבלנות, לתרום כל אחד את חלקו.
אמנון כהן: כבוד המנכ"ל, תשקול גם אתה את צעדיך על מנת להמשיך ולהוביל את המהלך הזה.
אמנון כהן: התחלת, תמשיך עד הסוף.
אמנון כהן: תודה רבה ישיבה זו נעולה.
אמנון כהן: על הצעת החוק חתומים כל יושבי ראש ועדת הפנים והגנת הסביבה לשעבר, כל מי שנמצא בכנסת ומכהן בתפקידים אחרים.
אמנון כהן: בחוק מוגדר מי יכול להיות מבקר רשמי: נציג לשכת עורכי הדין, נציג הסנגוריה הציבורית.
אמנון כהן: יש שופטים המקבלים את הסמכות להיות מבקר רשמי.
אמנון כהן: אני לא נכנס לשאלה, מי עושה ומי לא עושה את העבודה.
אמנון כהן: המחוקק נתן את דעתו על הדברים האלה.
אמנון כהן: יו"ר הוועדה הקודם, חה"כ דוד אזולאי ביקש מהשר שיסמיך וייתן ליו"ר ועדת הפנים והגנת הסביבה את האפשרות להיות מבקר רשמי.
אמנון כהן: פונים אליו משפחות ופונים אליו אסירים, ולכן ראוי שיוכל לבוא לראות את הדברים, ללמוד את הדברים ולתקן.
אמנון כהן: זה לא רק לשם ביקורת תקשורתית ובשביל לחפש את הדברים השליליים, אלא גם לשם ביקורת בונה: לראות מה אפשר לעשות, מה אפשר לשפר, במה אפשר להועיל, וגם לבדוק האם אנחנו עומדים באמות מידה כאלה ואחרות בינלאומיות.
אמנון כהן: התייעצתי עם השר ושאלתי אותו, למה הוא לא נותן ליו"ר ועדה אישור להיות מבקר רשמי.
אמנון כהן: הייעוץ המשפטי של המשרד לביטחון פנים הסביר לי, שזה לא אתי.
אמנון כהן: איך הוא ימנה אותי, אם אני מבקר אותו.
אמנון כהן: זה לא נראה טוב.
אמנון כהן: כמו שיש חקיקה למערך השפיטה להפרדת רשויות בין המבצעת לבין המחוקקת, גם פה מן הראוי לעשות חקיקה.
אמנון כהן: הוא לא התנגד.
אמנון כהן: לכן, בעצה אחת עם יושבי הראש הקודמים שהיו כאן: דוד אזולאי, משה גפני, גאלב מג'דלה, וחברים בכירים בוועדה כמו אורי מקלב ודב חנין – אמנם לא היו יושבי ראש ועדות, אבל יש להם עתיד, בערת השם - מצאנו שזה מן הנדרש.
אמנון כהן: אני מודה למשרד לביטחון פנים וליואל הדר שאמר: "אנחנו מברכים, אנחנו פתוחים לביקורת, אין פה משהו להסתיר, אנחנו תמיד רוצים שיבקרו אותנו וייתנו לנו ביקורת חיובית.
אמנון כהן: אנחנו רוצים לתקן ולשפר, כי אנחנו עובדים יומיום למען שיפור.
אמנון כהן: אמנם מדובר באסירים שצריכים לשלם בעונש, אבל מצד שני מדובר בצלם אנוש, ולכן אנחנו פתוחים לביקורת ולביקור.
אמנון כהן: אנחנו רק נשתבח, אם יו"ר ועדת הפנים והגנת הסביבה יבוא ויאיר את עינינו לדברים, שאנחנו במערבולת של העשייה היומיומית לא שמנו לב אליהם.
אמנון כהן: " אנחנו נעבור להקראת החוק.
עידו בן יצחק: בפקודת בתי הסוהר[נוסח חדש], התשל"ב- 1971, בסעיף 72, במקום "לשופט של בית המשפט העליון וליועץ המשפטי לממשלה" יבוא "לשופט של בית המשפט העליון, ליועץ המשפטי לממשלה וליושב ראש ועדת הפנים והגנת הסביבה של הכנסת".
אמנון כהן: כמו שבחקיקה הוסדר המעמד של שופט בבית המשפט העליון ומעמדו של היועץ המשפטי לממשלה, לא מן הנמנע שיו"ר ועדת הפנים והגנת הסביבה יהיה מבקר רשמי באותו סטאטוס.
אמנון כהן: אנחנו מברכים את המשרד.
אמנון כהן: אני רוצה לשאול שאלה להבהרה.
אמנון כהן: נניח וקיבלתי פנייה, ואני רוצה לבקר אסיר.
אמנון כהן: קיבלתי מכתב, שבו כתוב שיש לו סימנים אובדניים.
אמנון כהן: אני רוצה לצרף אליי עובד סוציאלי.
אמנון כהן: מה תהיה הפרוצדורה?
אמנון כהן: לי יש אישור רשמי ואני יכול להיכנס.
אמנון כהן: מה בנוגע לאיש מקצוע, כמו עובד סוציאלי או מבקרת רשמית כמו רחלה?
אמנון כהן: אני יכול להגיד לרחלה: "יש לך ניסיון.
אמנון כהן: בואי נראה אם זה עומד באמות מידה.
אמנון כהן: אני לא בקיא ברזי החקיקה ובזכויות האדם.
אמנון כהן: אני רוצה עוד עצה, ולכן אני רוצה לצרף עוד מישהו אליי או את העוזר הפרלמנטארי שלי.
אמנון כהן: משם אני ממשיך לכנסת.
אמנון כהן: בבוקר אני עורך את הביקור, מתרשם ואחר כך ממשיך לכנסת.
אמנון כהן: העוזר שלי איתי.
אמנון כהן: אני רוצה שהוא יתלווה אליי.
אמנון כהן: מה הפרוצדורה אז?
אמנון כהן: אני מבין שאחרי שיחוקק החוק, יו"ר הוועדה יקבל אישור כמבקר רשמי.
אמנון כהן: מה בנוגע לעוזר קבוע המסתובב איתו או איש מקצוע כזה או אחר?
אמנון כהן: בחקיקה מדובר רק על יו"ר הוועדה.
אמנון כהן: אם אני רוצה להביא איתי פמליה, מה קורה אז?
אמנון כהן: אני יכול לבקש ממנהלת הוועדה להצטרף אליי לסיור, כי אנחנו רוצים ללמוד עוד כמה דברים, לעשות חקיקה ודיון המשך.
אמנון כהן: מהי הפרוצדורה?
יואל הדר: לגבי החוק עצמו – אנחנו תומכים בחוק הספציפי הזה.
יואל הדר: ועדת שרים לענייני חקיקה קבעה, שזה יהיה בהסכמת המשרד לביטחון פנים.
יואל הדר: ההסכמה אכן ניתנת.
יואל הדר: לגבי השאלה של אדוני – לגבי מבקרים רשמיים, חוץ מאלה שקבועים בסעיף 72 לחוק, השר ממנה לפי שיקול דעתו.
אמנון כהן: כלומר, אם אני לוקח איתי מישהו שהשר מינה, אין בעיה.
יואל הדר: אם היית לוקח את רחלה אראל, שהיא מבקרת רשמית מטעם לשכת עורכי הדין, אין בעיה.
אמנון כהן: לא צריך לתאם?
יואל הדר: כל עוד שהיא מבקרת רשמית, אין מה לתאם.
אמנון כהן: אם קיבלתי מכתב או שהורים היו אצלי בערב וסיפרו שהבן שלהם סובל במקום כזה או אחר ואני מחליט שבבוקר בשעה שמונה וחצי, לפני הדיון בכנסת, אני קופץ לשם ומבקש מרחלה, שיש לה אישור להצטרף אליי, זה אפשרי.
יואל הדר: זה תלויי ברחלה ולא בנו.
רחלה אראל: אני שמחה להתנדב.
אמנון כהן: מה קורה אם אני רוצה לקחת אתי את היועץ המשפטי של הוועדה?
יואל הדר: את זה צריך לתאם מול השב"ס.
אמנון כהן: מראש?
אמנון כהן: שבועיים עד שמקבלים אישור.
יואל הדר: לא שבועיים.
יואל הדר: לא צריכה להיות בעיה לקחת מישהו.
אמנון כהן: ואם אני לוקח מישהו שעובד איתי קבוע, כמו עוזר פרלמנטארי או עוזר מקצועי של יו"ר הוועדה.
אמנון כהן: האם אני יכול להוציא אישור של השר?
יואל הדר: את זה אתה צריך לסגור מול שירות בתי הסוהר.
אמנון כהן: אני רוצה שזה יהיה קבוע.
אמנון כהן: אם אני אביא מישהו אחר, צריך אישור חדש.
אמנון כהן: מה אם אני מביא מישהו קבוע, שמתלווה אליי שנתיים?
יואל הדר: אתה צריך להסדיר את זה מול שירות בתי הסוהר.
יואל הדר: הם לא נמצאים פה כרגע.
אמנון כהן: נציגת משרד המשפטים, מה את אומרת.
יפעת רווה: אני אגיד לך מהניסיון שלי, מהצד של מבקרת.
יפעת רווה: אני גם ריכזתי הרבה שנים את הנושא של ביקורים רשמיים.
יפעת רווה: כאשר הייתי רוצה להביא מתחמה, הייתי פשוט מתאמת איתם.
יפעת רווה: זאת אומרת, אין זכות מוקנית.
יפעת רווה: יכלו גם להגיד לי לא.
רחלה אראל: אבל לסנגוריה הציבורית יש מתמחים שהם מבקרים רשמיים.
יפעת רווה: כיוון שלפעמים זה היה תלוי בשיקול דעת ולפעמים היו בעיות, נתנו רשימה של מתמחים בכל שנה.
אמנון כהן: ובאותה שנה הם יכלו לבקר.
יפעת רווה: המינוי הוא לאותה שנה, ובאותה שנה הם יכלו לבקר.
אמנון כהן: מזה אפשר לגזור, שאם אני מביא רשימה של יועץ משפטי, מנהלת הוועדה ועוזר אחד שלי, שאני רוצה שהם מדי פעם יוכלו להתלוות אליי, זה אפשרי.
יפעת רווה: צריך לבקש מהם.
יפעת רווה: זה לא יהיה בחוק.
אמנון כהן: יהיה להם אישור צמוד.
יפעת רווה: הם יבדקו את זה לפי שיקול דעתם.
יואל הדר: אנחנו לא אומרים לא.
יואל הדר: נבדוק את הדבר הזה.
אמנון כהן: אני לא לוקח את התפקיד הזה רק בשביל לקחת.
אמנון כהן: אני רוצה לעשות עבודה.
אמנון כהן: בשביל לעשות עבודה מקצועית וטובה, צריך לדעת את כל ההשלכות.
אמנון כהן: לכן, אני מברר את הכל עכשיו.
יפעת רווה: זה לא מובטח.
יפעת רווה: צריך להסדיר את זה מולם.
אמנון כהן: אני הבנתי.
אמנון כהן: חה"כ מקלב, האם יש לך מה להגיד?
אורי מקלב: תודה רבה לך אדוני, על שאתה היוזם המוביל של החוק הזה ועל כך שאתה מביא את זה לדיון פה.
אורי מקלב: זה דיון אחד מתוך שרשרת של דיונים שאתה מקיים בוועדה, שהם משני צדי הסורגים: מצד אחד משרד המשפטים, שב"ס, ייעול, שינויים בחוק לבקשת שב"ס, משרד המשפטים והמשרד לביטחון פנים.
אורי מקלב: מצד שני, אתה ער וקשוב לפניות אסירים, עורכי דין והסנגוריה הציבורית.
אמנון כהן: ארגונים חברתיים.
אורי מקלב: כל מי שפונה אליך בעניין הזה, אוזנך קשובה.
אורי מקלב: אתה פועל, עושה ומקיים.
אורי מקלב: אתה מקדיש שעות רבות של דיונים בנושאים האלה.
אורי מקלב: הגמרא במסכת יומה דף כ"ב עמ' ב' אומרת: "אין מעמידין פרנס על הציבור, אלא אם כן קופה של שרצים תלויה מאחוריו".
אורי מקלב: זו שאלה שנשאלת.
אורי מקלב: פרנס על הציבור צריך להיות מי שאין לו קופה של שרצים.
אורי מקלב: פרנס על הציבור רק מי שיש לו קופה של שרצים?
אורי מקלב: זה הרי צריך להיות בדיוק הפוך.
אורי מקלב: מה זה קופה של שרצים?
אורי מקלב: הגמרא אומרת שלא ממנים מישהו שאין לו עבר, שאי אפשר להגיד לו תסתכל מאחוריך עד שלא תזוח דעתך.
אורי מקלב: כתוב, שאף אחד לא נהיה מלך מבית שאול כיוון שהם היו מושלמים.
אורי מקלב: אם תזוח דעתו, לא יוכלו להגיד לו: תסתכל מאחוריך, אל תהיה זחוח כל כך, אתה גם היית.
אורי מקלב: הפירוש הפשוט יותר: בחיי היומיום שלנו אומרים: אתה הקטגור אל תכניס אנשים לכלא לפני שראית וחשת את מה שאתה אמור לעשות.
אריה ביבי: מה זאת אומרת חשת?
אריה ביבי: אתה צריך להיות בכלא.
אורי מקלב: למשל.
אורי מקלב: גם אם לא היית בכלא, אתה מכיר את המצב, אתה מבקר שם, אתה היית שם.
יפה שפירא: אבל זו לא קופה של שרצים.
אורי מקלב: זה ביטוי.
אורי מקלב: "קופה של שרצים מאחוריו" פירושו שהוא ראה את השרצים.
אורי מקלב: השרצים היו מאחוריו.
אורי מקלב: הוא ראה את זה לפני זה.
אורי מקלב: הוא ראה את הדברים.
אורי מקלב: הוא ראה גם את החצר האחורית.
אריה ביבי: אחרי שלמדנו גמרה, מה עכשיו?
אורי מקלב: אני מבקש ממך, שבוועדת הפנים תהיה לך סבלנות, גם כאשר מדברים על שב"ס וגם כאשר מדברים על המשטרה.
אורי מקלב: נכון שפעם שוטר תמיד שוטר ופעם שב"ס תמיד שב"ס, אבל כאן בוועדה יש סבלנות לשמוע את הדברים האלה עד הסוף.
אורי מקלב: למשל, אנחנו אוהבים להביא ראייה מהגויים ואומרים על גו'ליאני: שלפני שהוא היה התובע של ניו יורק הוא שם את עצמו פעמיים לילה שלם בבית המעצר, כדי לראות לפני זה את מי הוא הולך לשלוח, לאן הוא הולך לשלוח.
אורי מקלב: אדוני היו"ר, אתה היום משמש כיו"ר ועדת הפנים ואתה תקבל את התואר של מבקר רשמי.
אורי מקלב: אני בטוח, שזה לא עוד אחד מהתארים שיש לך.
אורי מקלב: זה תואר שהוא מחייב.
אורי מקלב: זה לא משהו ברזומה שלך.
אורי מקלב: אני לא חושב שתכתוב בכרטיס ביקור שלך: "מבקר בבתי הסוהר".
אורי מקלב: גם אם אני הייתי יו"ר ועדת הפנים לא הייתי כותב: "אני מבקר רשמי בבית הסוהר".
אורי מקלב: זה בא להגיד: אני הולך לעשות את העבודה השחורה, אני בא לבדוק את הדברים, גם מהיבט של ביקורי פתע וגם בעקבות הפניות שמגיעות אלי כיו"ר ועדת הפנים.
אורי מקלב: כאשר יש לך את התואר הזה, אתה צריך לראות שיש ביטוי לכל הנהלים שאנחנו קובעים פה:
אורי מקלב: דרכי הטיפול באסירים, וגם דרכי טיפול בסוהר עצמו.
אורי מקלב: אנחנו צריכים להגיד, שבשב"ס הדלת לא פתוחה לכולם.
אורי מקלב: היא לא פתוחה למבקרים באופן רגיל.
אורי מקלב: זה אחד המקומות הסגורים לציבור, ולכן,הקשר עם אנשים שהם הגוף המבקר צריך להיות הרבה יותר פתוח.
אורי מקלב: יש עשרות תארים הממונים על ידי השר, כמו עורכי דין והסנגוריה הציבורית.
אורי מקלב: ההגדרה הזו תחבר את יו"ר ועדת הפנים לשופטים.
אורי מקלב: יש בזה גם מסר: יש שופטים שהם באמת מבקרים.
אמנון כהן: בודדים.
אמנון כהן: אני לא רוצה להגיד שמות.
קריאה: בודד.
אמנון כהן: לא לכולם יש מאחוריהם קופת שרצים.
אורי מקלב: לא לכולם יש קופת שרצים מאחוריהם.
אורי מקלב: אנחנו חושבים, שזה היה נכון לעשות את זה.
אורי מקלב: בתקופה האחרונה שמענו בוועדה לפניות הציבור שיש חצר גדולה, חצר הכלא, והיא לא כפי שאנו רואים בביקורים שלנו.
יואל הדר: למדתי משהו על חה"כ מקלב, שאנחנו צריכים לחשוב פעמיים לפני שאתה מגיע אם לעשות ריסוס, כדי שתהיה קופה של שרצים.
אורי מקלב: אתה לא צריך לדאוג.
אורי מקלב: יו"ר ועדת הפנים מביא איתו את השרצים בתוך הקופה.
אורי מקלב: הוא לא בא כדי למלא את זה בבתי הסוהר.
אמנון כהן: יש באמת הרבה פניות, שטוענות שיש ג'וקים.
אמנון כהן: אומרים לי: "אני פותח את העיניים ורואה ג'וק על הקיר".
אמנון כהן: כאשר אני ביקרתי, לא ראיתי כלום.
אמנון כהן: אולי עשו ריסוס באמת.
אמנון כהן: גם כאשר הייתי במגרש הרוסים, חיפשתי.
אמנון כהן: חיפשתי במזרנים ובאמבטיות, ולא מצאתי כלום.
אמנון כהן: איזה תרגיל יש לכם?
עידו בן יצחק: אולי אם ידאגו לקופה של שירות בית הסוהר, לא יהיו שרצים.
אמנון כהן: יואל, אנחנו מבינים שאתה הולך, אבל אתה אומר שהמשרד לביטחון פנים תומך בשתי ידיים בהצעת החוק.
יואל הדר: יש לי נציגה פה.
אורי מקלב: אני מבין שזמנו של השב"ס יקר, ולכן הם לא באו לכאן.
אורי מקלב: אני חושב, שהם כן היו צריכים להגיע לכאן.
אמנון כהן: הם לא צד בעניין.
אורי מקלב: הם לא צד.
אורי מקלב: הם מבצעים הוראות, אבל זו לא סתם בקשה.
אורי מקלב: זה הגיע מתוך צורך.
אורי מקלב: כאשר אנחנו עושים ביקורים, הכל מצוחצח והכל נקי.
אורי מקלב: התמונה שמציגים לנו היא חד כיוונית.
אורי מקלב: עם הזמן מתברר שיש מה שאנחנו לא רואים בביקורים רגילים.
אורי מקלב: אני רוצה להביא דוגמא אחת: אני מקבל תלונות חוזרות ונשנות על בית המעצר בבית המשפט השלום בירושלים.
אמנון כהן: היינו בסיור שם.
אורי מקלב: הייתם בסיור והכל היה נראה לא כל כך יפה, אבל לא נורא.
יפה שפירא: היה נראה נורא והיום.
אמנון כהן: אנחנו גם תרמנו להם זוג תפילין.
אמנון כהן: הייתי בצהריים, ומישהו אמר שהוא עוד לא התפלל כי יש אחד באגף אחר.
אמנון כהן: שאלתי אם הם זקוקים, והוא אמר לי כן.
אמנון כהן: דאגתי לתת להם זוג תפילין.
אורי מקלב: תבדוק אם התפילין האלה נמצאים שם.
רחלה אראל: הם לא נמצאים שם, כי זה נחשב משהו שאפשר להתאבד איתו.
אורי מקלב: ולא מניחים תפילין.
אמנון כהן: יכולים לתת לו, הוא מניח תפילין ומחזיר חזרה.
יפעת רווה: לא ייקחו סיכון.
אריה ביבי: למה אין אף אחד משב"ס או מהמשטרה?
אמנון כהן: הם המבצעים.
אמנון כהן: יש פה נציגים מהמשרד לביטחון פנים וממשרד המשפטים.
אריה ביבי: אני מדבר על בית המעצר.
אמנון כהן: אני הולך לבקר, ואני אראה את זה.
אורי מקלב: אני אמרתי לרחלה בשיחת חולין, שאני כחבר כנסת לא יכול לבוא.
אורי מקלב: אני מוכן לחכות בפתח 20-25 דקות, ואחר כך יכניסו אותי.
אורי מקלב: אני לא מצפה שאיך שאני דופק יכניסו אותי, אבל אני רוצה לבוא בזמן אמת ולראות את המצב: איך אסירים נמצאים שעות רבות בחדר צפוף ביותר, בלי אפשרות לצאת לשירותים.
אמנון כהן: יש שירותים.
אורי מקלב: לא מוציאים אותך.
יפה שפירא: אין מים.
אמנון כהן: יש מים, אבל אין כוסות.
אמנון כהן: האם אתה מסכים לחוק?
אורי מקלב: אני אחד היוזמים.
אורי מקלב: אני חושב, שצריכה להיות פתיחות הרבה יותר גדולה.
אורי מקלב: בחלק הזה נותנים אישור מבקר רשמי רק ליו"ר, וזה מספק.
אמנון כהן: לאט-לאט נתקדם.
אורי מקלב: אני חושב שצריך לתת לעוד חברי כנסת, שגם אם אני לא מבקר רשמי וגם אם אני לא בא לבקר את הכל, כאשר אני נמצא צריך לתת לי לעשות סיור.
אורי מקלב: מאז שאני עשיתי את הסיורים האלה, יש אסירים שפונים אליי באופן קבוע, וזה לא משנה אם וג"א מתנגדת להם או אם לילדים ולאשתו אין מה לעשות.
אמנון כהן: אז תפנה אלי, ונלך לבקר.
אורי מקלב: מהיום והלאה אני אפנה אליך.
אמנון כהן: לא יותר מדיי.
אמנון כהן: אל תציף אותי.
אורי מקלב: אנחנו יודעים שלא קיבלת עוד טייטל.
אורי מקלב: קיבלת עכשיו עבדות: "לא שררה אני נותן לכם, אלא עבדות".
אמנון כהן: זה התפקיד שלנו.
אמנון כהן: אנחנו עושים את זה באהבה.
אורי מקלב: אני מאחל לך הצלחה, כי תהיה שליח שלנו לבדוק בזמן אמת מה צריך לעשות.
אמנון כהן: חה"כ ביבי, האם אתה רוצה להגיד משפט?
אריה ביבי: אני מעריך את הסבלנות שלכם.
אריה ביבי: אני ממשיך את מה שהוא אמר: "לוועדת הפנים יש סבלנות".
רחלה אראל: אני רוצה לברך ולומר, שהוועדה שבראשותך מביאה הרבה נחת, גם לי כפעילת זכויות אדם וגם לאסירים בישראל.
אמנון כהן: לכן ארגונים סביבתיים לא מגיעים?
רחלה אראל: אני חושבת שזו זכות להגיע לוועדה בראשותך.
רחלה אראל: מי שבוחר שלא להגיע, סיבותיו איתו.
רחלה אראל: ההפסד כולו של כל מי שבחר שלא להגיע.
אריה ביבי: עד כדי כך שהרבה רוצים להיות אסירים.
אורי מקלב: הרבה רוצים להיות תחת הטיפול של רחלה.
רחלה אראל: הצעת החוק הזו מבטאת גם את עקרון הפרדת הרשויות וגם את האיזונים והבלמים בין הרשות המחוקקת לרשות המבצעת.
רחלה אראל: אני סמוכה ובטוחה שאתה תקדם זכויות אדם, תקדם ערכים יהודיים ואת הדמוקרטיה בישראל.
רחלה אראל: דיון כזה הוא רגע של נחת, מבחינתי.
אמנון כהן: סגן השר לביטחון פנים לשעבר, בבקשה.
יעקב אדרי: אני שמח על כל חקיקה.
יעקב אדרי: אני לא הייתי בהליך החקיקה, כך שאני אומר את הדברים באופן כללי.
יעקב אדרי: אני מאוד מקווה שלא הלכנו בצורה מרחיקת לכת לקראת האסירים.
יעקב אדרי: על פקודת בתי הסוהר.
אמנון כהן: פה אנחנו מדברים על מבקר רשמי.
אמנון כהן: לך יש ניסיון רב ורגישות ציבורית בנושא הזה, ואני בטוח שבחוק הזה אתה תומך בשתי ידיים.
אמנון כהן: רצינו שיו"ר ועדת הפנים יקבל מעמד של מבקר רשמי, ויוכל לבוא, לבקר, לבדוק ולבחון מבלי לקבל אישורים מבעוד מועד.
אמנון כהן: אם קיבל פנייה, יוכל לבוא מייד ולבדוק, לשנות ולטפל במערכת.
אמנון כהן: אנו מעמידים להצבעה את הצעת החוק.
אמנון כהן: אנחנו מכינים את ההצעה לקראת קריאה ראשונה.
אמנון כהן: נמנעים – אין הצעת החוק עברה
אמנון כהן: זה יעבור למליאה לאישור בקריאה ראשונה.
אמנון כהן: אנחנו נקדם את זה כמה שיותר מהר.
אמנון כהן: יש לי שאלה אינפורמטיבית: האם אחרי האישור בקריאה שנייה ושלישית, אני מקבל כרטיס?
רחלה אראל: יואל אישר שזה יהיה עם תמונה.
קריאה: זה כאשר מדובר על מבקרים מטעם השר.
יפעת רווה: פה זה אוטומטית לפי החוק.
אמנון כהן: נניח שאני בא למתקן, והש"ג לא מכיר את חברי הכנסת ולא יודע מי יו"ר ועדה.
יפעת רווה: צריך לקחת את החוק בכיס.
אמנון כהן: אני לא רוצה לעמוד שעתיים בחוץ.
אמנון כהן: בדיון לקראת הקריאה השנייה והשלישית תביאו פורמט.
אמנון כהן: אני לא רוצה לבוא ולחכות שלוש שעות.
אמנון כהן: אני מתכנן להגיע בשעה שמונה וחצי, לבקר רבע שעה ולצאת.
אמנון כהן: אני רוצה להראות כרטיס או להעביר כרטיס בש"ג, כמו כרטיס כניסה לעבודה, ואז נפתח השער.
אמנון כהן: ככה זה צריך להיות.
אמנון כהן: אני לא יודע איך זה עובד, אבל צריכה להיות מודעות כדי שלא ייבשו את חבר הכנסת.
אמנון כהן: היום זה אני, אבל מחר זה יהיה חה"כ אזולאי או חה"כ מקלב.
יעקב אדרי: צריך להעביר את החוק לנציב שירות בתי הסוהר.
אמנון כהן: הנציב יידע, גם מפקד הכלא יידע, אבל הש"ג לא יידע.
יעקב אדרי: הוא ייתן הנחיה לכולם.
אמנון כהן: הש"ג מתחלף כל שעתיים.
אמנון כהן: אני מבקש שלקראת הקריאה השנייה והשלישית תגידו לי איך זה מתבצע בפועל, מעבר להנחיה.
אורי מקלב: צריך לתת לך כרטיס של מבקר רשמי.
אורי מקלב: זה צריך להיות מסודר.
אמנון כהן: אם צריך, נכניס תיקון.
אמנון כהן: אני מעדיף לא להכניס את זה.
אמנון כהן: תעבדו על נהלים פנימיים, כך שכאשר ייבחר יו"ר ועדה יונפק לו כרטיס.
אמנון כהן: אני מוכן לשלם את הסכום שעולה כרטיס.
אמנון כהן: הנושא: הצעת חוק לתיקון פקודת העיריות (מס' 129) (ועדות חקלאיות), הכנה לקריאה שנייה ושלישית.
אמנון כהן: איילת, אנחנו צריכים אותך במערכת.
אמנון כהן: קודם כל אנחנו מברכים אותך על עשייה ברוכה במהלך 17 השנים כפי שאמרת.
אמנון כהן: גם המשרד, גם הוועדה נהנתה מכישורייך המיוחדים, גם בהבנות שתמיד הגענו לגבי סעיפים שבהתחלה לא היינו מסכימים איתם, טוב ליבך והראש פתוח והראייה הכוללת כדי למצוא נוסחה מתאימה לכל הנושאים - תודה רבה לך.
אמנון כהן: כמובן אנחנו לא רוצים לעצור אנשים שרוצים להמשיך הלאה, אבל שיהיה בהצלחה להם ולמשפחתם, שפע ובכל אשר תפני תצליחי.
אילת פישמן: קודם כל מספר מלים מה זה ועדה חקלאית.
אילת פישמן: אנחנו מדברים קודם כל על השלטון המקומי במגזר העירוני רק עיריות ומועצות מקומיות, בשלב הזה מועצות אזוריות בצד.
אילת פישמן: בחלק מהעיריות והמועצות המקומיות יש ועדת חובה שנקראת ועדה חקלאית שהיא אחת מוועדות המועצה.
אילת פישמן: הייחוד שלה שהיא חציה נבחרת, כלומר, מורכבת מחלק חבריי מועצה וחלק נציגי החקלאים שנבחרים על ידי החקלאים באותה רשות מקומית.
אילת פישמן: שר הפנים קובע לפי הקריטריונים שנמצאים בפקודה איפה תוקם בכלל ועדה חקלאית ואיפה לא.
אילת פישמן: עד היום משרד הפנים היה מופקד על תהליך הבחירות האלה של נציגי החקלאים.
אילת פישמן: כמו שאדוני היושב ראש יודע, אנחנו לא עצלנים ואנחנו לא בורחים מהעבודה, אבל אנחנו חושבים שהיות וזו ועדה של הרשות המקומית, כמו בועדות אחרות, נכון יותר שמי שינהל את כל התהליך זו הרשות המקומית עצמה.
אילת פישמן: לצורך העניין הזה הוקמה ועדה על ידי שר הפנים לפני כבר יותר משנה, בשיתוף נציגי ארגוני החקלאים נציגי מרכז השלטון המקומי.
אילת פישמן: גיבשנו איזושהי הצעה לתיקון הפקודה.
אילת פישמן: חשוב לי לומר שבאמת ההצעה שמונחת פה היא פרי של פשרה ושל עבודה משותפת גם עם נציגי החקלאים גם עם המרכז לשלטון מקומי, גם עם משרד המשפטים, ואנחנו מבקשים לא לאשר את ההצעה.
אמנון כהן: מישהו יקרא את החוק מטעמכם, אז נשאל שאלות, נפתח את הנושא לדיון אם יש עדיין שאלות.
אילת פישמן: הנוסח שמונח כרגע זה אחרי שינויים של גלעד.
אילת פישמן: חוק לתיקון פקודת העיריות (מס' 129), התשע"ב–2012 אנחנו מתקנים פה מכיוון שאנחנו בונים פה איזשהו תהליך של הבחירה איך תיבחר הוועדה החקלאית, לכן אנחנו רוצים שהיום שאליו אנחנו מתייחסים בעניין יום הנתונים שאליו אנחנו מתייחסים יהיה יום הבחירות האחרונות למועצה, ואנחנו מוחקים את הגדרת היום הקובע שמרגע זה לא תהיה רלבנטית יותר.